****

**REPUBLIKA HRVATSKA**

**Veterinarska škola**

KLASA: 112-02/24-01/6

URBROJ: 251-296-24-5

Zagreb-Gornja Dubrava, 20. prosinca 2024.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18., 98/19. , 64/20., 151/22 i 156/23) i članka 3. Pravilnika o načinu i postupku zapošljavanja Veterinarska škola objavljuje

**N A T J E Č A J**

**za zasnivanje radnog odnosa**

**1. Nastavnik matematike i računalstva, mjesto rada Zagreb**, 1 izvršitelj na određeno nepuno radno vrijeme od 4 sata dnevno, odnosno 20 sati tjedno, uz uvjet probnog rada u trajanju od 3 mjeseca prema odredbama Temeljnog kolektivnog ugovora za službenike i namještenike u javnim službama, osim za kandidate s kojima se ne može ugovoriti probni rad – pripravnike.

**Na natječaj se mogu javiti osobe oba spola u skladu s člankom 13. Zakona o ravnopravnosti spolova (Narodne novine 82/08. i 69/17.).**

**Izrazi koji se koriste u muškom rodu neutralni su i odnose se na osobe oba spola.**

**Uvjeti:**

Kandidati uz opće uvjete za zasnivanje radnog odnosa sukladno Zakonu o radu (Narodne novine 93/14, 127/17, 98/19, 151/22, 64/23.) moraju ispunjavati i posebne uvjete propisane člancima 105. i 106. Zakona o odgoju i obrazovanju u osnovnoj i srednjoj školi. Kandidati moraju ispunjavati i posebne uvjete prema članku 2. Pravilnika o stručnoj spremi i pedagoško-psihološkom obrazovanju nastavnika u srednjem školstvu (Narodne novine 1/96. i 80/99.) Veterinarska škola ne može zaposliti osobu za čije zapošljavanje postoje zapreke iz članka 106. Zakona o odgoju i obrazovanju u osnovnoj i srednjoj školi.

Uz vlastoručno potpisanu prijavu potrebno je priložiti:

- životopis

- dokaz o stupnju i vrsti stečene stručne spreme

- dokaz o državljanstvu

- potvrda o pedagoško-psihološkoj izobrazbi ukoliko kandidat nije završio nastavnički studij

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

- uvjerenje da nije pod istragom i da se protiv kandidata ne vodi kazneni postupak glede *zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi,* ***ne starije od dana objave natječaja***

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završenog natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave

dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu.

**Pravo prednosti pri zapošljavanju**:

Kandidati koji se pozivaju na pravo prednosti pri zapošljavanju prema posebnim zakonima, dužni su u prijavi na javni natječaj pozvati se na to pravo i uz prijavu priložiti svu dokumentaciju propisanu prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17., 98/19. i 84/21.), uz prijavu na natječaj dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranici Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21.), dužni su uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13., 152/14., 39/18. i 32/20.), uz prijavu na javni natječaj dužni su, osim dokaza o ispunjavanju traženih uvjeta, priložiti i dokaz o invaliditetu, odnosno javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (npr: rješenje, ugovor, sporazum i sl.).

Kandidati koji se pozivaju na pravo prednosti prilikom zapošljavanja sukladno članku 48. f Zakona o zaštiti vojnih i civilnih invalida rata, uz prijavu na javni natječaj dužni su, osim ispunjavanja traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.) i izjavu da do sad nisu koristili pravo prednosti prilikom zapošljavanja po toj osnovi.

**Ostale napomene**

Kandidat koji je stekao inozemnu obrazovnu kvalifikaciju dužan je uz prijavu na natječaj priložiti rješenje o priznavanju istovrijednosti sukladno Zakonu o priznavanju istovrijednosti stranih školskih svjedodžbi i diploma ili Zakona o priznavanju inozemnih obrazovnih kvalifikacija, odnosno Zakona o reguliranju profesija i priznavanju inozemnih stručnih kvalifikacija.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (Narodne novine 42/18.) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

**Prijave**

Rok za dostavu prijave je **osam (8) dana** od dana objave natječaja.

Nepotpune i nepravodobne prijave neće se razmatrati.

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava sve uvjete iz natječaja.

**Škola će provesti selekcijski postupak.** Odabir kandidata prijavljenih na natječaj a koji ispunjavaju formalne uvjete natječaja provest će se razgovorom s kandidatima prema odredbama Pravilnika o načinu i postupku zapošljavanja koji je dostupan na mrežnim stranicama škole. Obavijest o danu i vremenu provođenju selekcijskog postupka te izvorima za pripremu za kandidate koji zadovoljavaju uvjete natječaja bit će objavljena na mrežnoj stranici škole http://www.ss-veterinarska-zg.skole.hr/

Prijava sa svom traženom dokumentacijom dostavlja se **isključivo poštom** na adresu: Veterinarska škola, Gjure Prejca 2, 10040 Zagreb, s naznakom „za natječaj“.

Obavijest o rezultatima natječaja bit će objavljena na mrežnoj stranici škole <http://www.ss-veterinarska-zg.skole.hr/> najkasnije u roku od 15 dana od dana završetka natječaja.

Kandidata koji se poziva na pravo prednosti pri zapošljavanju prema posebnom zakonu, a ne bude izabran, Škola obavještava o rezultatima natječaja poštom sukladno članku 12. stavak 2. Pravilnika o načinu i postupku zapošljavanja u Veterinarskoj školi.

**NATJEČAJ JE OBJAVLJEN NA MREŽNIM STRANICAMA VETERINARSKE ŠKOLE I HRVATSKOG ZAVODA ZA ZAPOŠLJAVANJE DANA 23. prosinca 2024. GODINE**